il-MALTI Il-Mistoħbija jerġgħu jitlissnu xi darba minn fuq karta musfara, forsi jibqa' kwadru sa ma d-dawl qawwi jitfi l-akkwarella, iqarqaċ iż-żejt. Mill-bqija munzell trab tuli jixxebbahli mat-trab ta' fuqi. Leħni ċuglajta li tkun tħallqet u titqiegħed fil-moħba. Ta' rfis riġlejja l-forom jitwittew daqskemm ta' bħalhom bir-riħ fid-deżert ramli. ħarġa LXXXIV 2012 19 Lanqas biss xebhi ta' delli ma ntenni. tissokta feniċju, 'mima meta mingħalik iġġorr il-qamar bil-kuċċarun jibqa' jgħajbek mill-baħar kif fil-bir jekk tistadu bis-satal kif nofsu mistur mis-sħab jekk sħiħ iddallmu bil-kisi tal-ħerża. Muntanji jirtiraw m'għeluq kunvent il-lejl u fil-matutin jisbħu jgeġwġu. Jibqa' jitgħolla l-bini mas-sħab u min mill-għoli qatt ma lemaħni mhux se jsellimni mbagħ'd Inkun lgħabt waħdi il-mistoħbija: ninħeba hawn u nfittex Hemm it-tweġiba għall-akbar mistoqsija.